**Αθήνα:** 01.10.2025

**Αρ. Πρωτ.:** 1291

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Μπροστά στο 11ο Εκλογοαπολογιστικό Συνέδριο 3-4 Οκτωβρίου 2025**

**Ζωντανή αναμετάδοση από το** [**κανάλι της ΕΣΑμεΑ στο youtube**](https://www.youtube.com/live/0tT7yXI6QTw?si=_ec5JWSq4niM5nCH)**, την** [**ιστοσελίδα**](https://www.esamea.gr/el)**, τη σελίδα στο** [**facebook**](https://www.facebook.com/ESAmeAgr) **της Γενικής Συνέλευσης 3/10**

Στις 3-4 Οκτωβρίου πραγματοποιείται στην Αθήνα και στο ξενοδοχείο Novotel το 11ο Εκλογοαπολογιστικό Συνέδριο της ΕΣΑμεΑ, μετά από μία μακρά περίοδο συνελεύσεων και εκλογών στις οργανώσεις και στα σωματεία των ατόμων με αναπηρία, χρόνιες ή/και σπάνιες παθήσεις και των οικογενειών τους σε όλη τη χώρα.

Περισσότεροι από 30.000 πολίτες με αναπηρία, χρόνιες ή/και σπάνιες παθήσεις και μέλη των οικογενειών τους απ’ άκρη σ’ άκρη σε όλη τη χώρα εξέλεξαν σχεδόν 600 συνέδρους, με όλες τις νόμιμες διαδικασίες. Οι σύνεδροι που θα παρευρεθούν στο Εκλογοαπολογιστικό Συνέδριο καλούνται να εκλέξουν μέσα από 94 υποψήφιους το επόμενο Γενικό Συμβούλιο και 9 υποψήφιους την επόμενη Ελεγκτική Επιτροπή της ΕΣΑμεΑ. Την Παρασκευή 3 Οκτωβρίου θα πραγματοποιηθεί η Γενική Συνέλευση, κατά τη διάρκεια της οποίας θα εκλεγεί η εφορευτική επιτροπή και θα παρουσιαστούν η Έκθεση Ελέγχων Ελεγκτικής Επιτροπής της Ε.Σ.Α.μεΑ. για τα έτη 2021 - 2024, ο Απολογισμός - Ισολογισμός για τα έτη 2021 - 2024, η Έκθεση Ορκωτών Λογιστών, ο Ενδεικτικός Προγραμματικός Προϋπολογισμός για τα έτη 2025, 2026, 2027, 2028, 2029 καθώς και η Έκθεση πεπραγμένων του Γ.Σ. για τα έτη 2021, 2022, 2023, 2024. Στη συνέχεια και κατά τη διάρκεια όλης της ημέρας θα τοποθετηθούν οι σύνεδροι από όλη χώρα.

Το Σάββατο 4 Οκτωβρίου στις 9 π.μ. θα ανοίξουν οι κάλπες για τη διεξαγωγή των εκλογών που θα διαρκέσουν μέχρι τις 5 μ.μ. παρουσία δικηγόρων που ορίστηκαν από το Δικηγορικό Σύλλογο της Αθήνας, όπως ορίζει ο νόμος

Η ΕΣΑμεΑ ενημερώνει σχετικά με διαμαρτυρίες που καταγράφονται τις τελευταίες ημέρες στον Τύπο ότι και οι ίδιοι που διαμαρτύρονται συμμετέχουν κανονικά και είναι μέτοχοι των διαδικασιών του Εκλογοαπολογιστικού Συνεδρίου.

[Την ημερήσια διάταξη και όλα τα έγγραφα μπορείτε να τα βρείτε εδώ](https://www.esamea.gr/el/article/11o-eklogoapologistiko-synedrio-eggrafa).

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |